№1 Rumah Mak Lang Penulis Sara Assalamualaikum pembaca tegar kisah seram. Ini kali pertama saya menulis dan di edaran melalui Portable Document Format super- jumbo open projet. Saya menulis cerita ini sebab saya memang memiliki banyak kisah seram. Oleh itu saya nak ceritakan situasi seram di rumah Mak Lang. Terima kasih kerana kisah seram saya menjadi edaran kepada umum secara percuma - alhamdulillah. Rumah Mak Lang memang rumah lama. Mak Lang duduk di sana sejak mendirikan rumah tangga sampailah anak sulungnya berumur 27 tahun. Mak Lang memiliki tujuh anak - tiga lelaki empat perempuan. Semua anak lelaki Mak Lang memang boleh nampak hantu/momok, manakala yang perempuan cuma Atih seorang saja boleh nampak, tapi bukan 24 jam 365 hari nampak larr - kadang-kadang saja.
№2 Justeru anak-anak Mak Lang yang boleh nampak makhluk menyeramkan ini mereka dah biasa, malah mungkin tidak terperanjat jika terserempak hantu/momok - tambahan pula kawasan rumah Mak Lang memang kawasan hutan dan ramai jiran sudah berpindah, jadi memang sunyilah suasana kawasan rumahnya. Okay saya akan mulakan kisah seram di rumah Mak Lang. Sara : Ehem! Ehem! Hantu tak mahu shut down Waktu ni dalam pukul 3:00 pagi. Waktu itu saya bersama adik sedara - Mia - tengah seronok main game komputer di bilik abang Mia. Tiba-tiba terdengar sesuatu bunyi datang daripada tingkap macam kucing sedang mencakar bahagian luar dinding berhampiran tingkap seperti cuba nak naik ke atas bumbung. Saya cuak dah dengar bunyi macam kucing mencakar dinding ni, tapi Mia cakap itu memang kucing. Mia : Di rumah Wan, akak Sara tak perasan ker kadang-kadang ada bunyi kucing cakar dinding macam ini?! Saya diam jer larr setelah dengar kata-kata daripada Mia ini. Tiba-tiba teringat pula, Mia
№3 pernah cerita kat rumah Wan dulu - ingatkan kucing cakar dinding, rupanya Pontianak duk cakar-mencakar. Serta-merta meremang bulu roma saya teringatkan tabiat Pontianak suka cakar-mencakar rumah Wan - tambahan lagi memang lama sangat kucing di luar rumah Mak Lang duk mencakar dinding seperti cuba nak naik atas bumbung tup tup tup saya ajak Mia tidur - tapi... Mia : Jap lagi larr kita tidur. Tengah best main game ni. Saya diam jer larr setelah mendengar alasan daripada Mia. Tiba-tiba entah kenapa perasaan saya memang betul-betul rasa gundah- gulana dan saya cakap kepada Mia... Sara : Kalau Mia nak main, Mia mainlah sorang- sorang. Kak Sara nak tidur. Dia pun nak tak nak terpaksalah berhenti main game - terus shut down komputer. Sedang duk tunggu komputer shut down - Mia ajak saya menemaninya minum air di dapur - saya pun temanlah dia hingga ke dapur. Lepas menemani Mia di dapur - sampai sahaja di pintu bilik - Amik kaw!! - saya melihat
№4 komputer terbuka balik. Saya pandang Mia - dia pandang saya balik - terus saya shut down dan komputer itu on sendiri lagi. Tiga kali saya shut down - tiga kali juga komputer on sendiri - masing-masing dah cuak. Akhirnya dengan lafaz Bismillahi rahmanir rahim - alhamdulillah komputer itu betul-betul shut down. Kisah ini tak seram sangat. Kagome Kagome Kisah ini berlaku - tak silap saya - tahun 2014. Waktu itu, waktu petang - saya dengan tiga orang kakak sedara - Kak Zati, Atih, dan Kak Cik, duduk dalam bilik Atih berborak-borak dan cerita pasal Kagome Kagome - kalau pembaca nak tahu Kagome Kagome ini apa? Selongkarlah dalam Google dan dengar lagunya di YouTube. Memang seronok sangatlah saya, Zati, Atih, dan Cik, berborak-borak pasal Kagome Kagome. Saya duduk berhampiran dengan Atih - dia ni seperti yang saya nyatakan di perenggan ketiga ada kebolehan nampak hantu/momok - tengah seronok berborak-borak tiba-tiba dia diam membatu - saya perasan dan pelik melihat perubahan Atih. Tup tup tup dia berbisik dekat saya... Atih : Makhluk tu baru jer lalu depan kita tadi.
№5 Terdiam saya mendengar kata-kata Atih. Jika kata-kata Atih ini dijadikan subjek kajian saintifik - memang susah prinsip-prinsip sains hendak membuktikan kewujudan hantu/momok. Tetapi jika hantu/momok adalah makhluk yang boleh mendatangkan kekayaan harta melimpah- ruah kepada manusia - jangan terperanjat, tentu ramai manusia ingin menjadi seperti David Copperfield. Rentetan Atih melihat makhluk itu melintas ketika anak dara berempat ini berborak pasal Kagome Kagome - tidak terhenti setakat petang itu saja. Malam itu tak tahu kenapa terasa penat sangat - lazimnya pukul 12:00 malam tak tidur lagi - malam itu pukul 11:00 mata dah rabak mengantuk. Disebabkan mata dah rabak mengantuk saya memilih nak tidur dengan Kak Cik di bilik Atih. Kak Cik ni jenis tutup jer mata terus terlelap - saya pula jenis yang susah nak lelapkan mata. Tengah cuba nak lelapkan mata, tiba-tiba dengar bunyi macam orang berjalan di belakang bilik - memang jelas bunyi tu. Serta-merta saya menggelabah lari ke ruang tamu. Waktu saya sampai di ruang tamu, Atih tengah urut Mak Lang
№6 dan pabila ternampak saya - dia buat eye-contact yang menandakan jika ada makhluk mengganggu melalui bunyi-bunyian pelik - saya anggukkan kepala kepada Atih kerana memang ada gangguan bunyi yang pelik. Waktu saya tengah cuba nak lelapkan mata di ruang tamu, Kak Zati keluar dari bilik Mak Lang sambil marah... Zati : Korang semua ni pasal apa dah tebiat sangat - pasang lagu Kagome Kagome masa akak tengah mengaji?! Saya hanya diam membatu serta terkebil- kebil memandang Kak Zati yang keluar bilik terus marah tanpa usul periksa. Atih : Mana ada sesiapa pasang lagu Kagome Kagome dalam bilik mak! Polong menderam Ini cerita dari Kak Cik - dia cerita, waktu itu abang Pijan yang boleh tahan celupar mulutnya duk melesir dengan kawannya di kedai makan 24 jam. Untuk memudahkan cerita, saya titipkan nama kawan abang Pijan ini sebagai Sudir. Sedang mereka duk melesir, tiba-tiba dengar bunyi macam kucing sedang menderam nak gaduh - tapi bunyi menderamnya lain sikit.
№7 Si Abang Pijan ni pula dengan selambanya cakap... Pijan : Ini kalau bukan kucing ni - sah Polong! Sesudah abang Pijan kata begitu - bunyi macam kucing menderam nak gaduh tu terus diam. Lepas puas bersembang di kedai makan 24 jam - Sudir menghantar Pijan balik ke rumah. Sampai depan rumah, Sudir betul-betul menggelabah nak cepat balik ke rumah - setelah dia sudah sampai di rumah - Sudir WhatsApp Pijan... Sudir : Woi! Tadi aku hantar kau sampai rumah - aku nampak Polong depan pagar rumah kau. Tercongok depan pagar Rumah Mak Lang memang banyak sangat kucing. Di rumah Mak Lang - Atih yang selalu bagi kucing-kucingnya makan. Setiap kali nak bagi kucing makan, Atih pasti jerit... Atih : Siapa nak makan?! Jom makan!
№8 Pada satu hari, abang Pijan duduk di luar garaj dan terdengarlah Atih menjerit ajak kucing- kucingnya makan. Tup tup tup di garaj terpontang-panting abang Pijan terperanjat ada makhluk selain kucing yang datang. Makhluk tu macam nak masuk tapi tak masuk - cuma tercongok di depan pagar jer. Penamat Sebenarnya banyak lagi kisah seram, tapi rasa penat pula nak menaip. Insya'Allah kalau cerita ini cemerlang diedarkan kepada pembaca yang tidak takut membaca kisah seram - saya akan ceritakan banyak lagi - terutamanya keluarga belah ayah, memang banyak cerita seram dan pekerjaan ayah serta mak memang selalu bertembung dengan hantu/momok ni. Maaf jika kisah ini tak mencapai tahap maksimum seramnya seperti tiba-tiba terbau asap kemenyan ketika berdekah-dekah menonton sitkom di TV.